Ժիրայր Պողոսյան

Ժիրայր Թևանի Պողոսյան (), հայ ինժեներ, քաղաքական գործիչ,  ԼՂՀ վարչապետ (1998 - 1999)։

Կենսագրություն 
1959 թ. ավարտել է Ստեփանակերտի թիվ 1 միջնակարգ դպրոցը, 1960 - 1965 թթ. սովորել է Երևանի պոլիտեխնիկական ինստիտուտում։ 1965 - 1969 թթ. Էլեկտրասարքավորումների համամիութենական գիտահետազոտական ինստիտուտում տեխնիկ էր, ապա՝ ինժեներ, ավագ ինժեներ, կոնստրուկտոր։ 1969 - 1971 թթ. միկրոէլեկտրոնիկայի գիտահետազոտական ինստիտուտում եղել է առաջատար կոնստրուկտոր։ 1971 - 1990 թթ. աշխատել է էլեկտրամեքենաշինության գիտահետազոտական ինստիտուտում՝ որպես խմբի ղեկավար, ենթաբաժնի վարիչ, ապա՝ բաժնի վարիչի տեղակալ, բաժնի վարիչ, տնօրենի տեղակալ գիտահետազոտական աշխատանքների գծով, ավագ գիտահետազոտող։ 1990 - 1992 թթ. ՀՀ հատուկ գործերի վարչության գլխավոր մասնագետն էր։ 1992 թ. հանդիսացել է ԼՂՀ Նախարարների խորհրդի նախագահի տեղակալի պաշտոնակատար։

Ընտանիք 
Ամուսնացած է, ունի երկու զավակ։

Տես նաև 
 Լեռնային Ղարաբաղի վարչապետների ցանկ

Հայ քաղաքագետներ
Արցախի վարչապետներ
Մարտունի (Արցախ) քաղաքում ծնվածներ
1942 ծնունդներ
ՀՊՃՀ շրջանավարտներ
Հայ քաղաքական գործիչներ
Հայ ճարտարագետներ
Հայ գիտնականներ